રણવીરકપુરની ઍકિટંગ પર પ્રેક્ષકો ઉન્માદમાં અવાજ કરી બેસતા. એમાંય સલમાનની ઍન્ટ્રીવાળા દ્રશ્યમાં તાળીઓ. પછી તો આવું ઘણું બધું આખા પિકચર દરમિયાન પેલા ભાઈનો હાથ ત્રણ-ચાર વાર આનંદના અતિરેકમાં અમોલાના હાથને અડી ગયેલો. ને ‘સૉરી સૉરી’ થતું રહેલું. આ સહજભાવે જ બન્યું. એકલતા જયારે નિર્દોષભાવે ખૂલે છે ત્યારે મન મોકળાશ અનુભવે છે. ફિલ્મ પૂરી થઈ. બહાર આવતાં જ પેલા ભાઈથી પુછાઈ ગયું, ‘મૅડમ, કેવી લાગી ફિલ્મ ?’